b'\n_START_ARTICLE_\nPrimorski dnevnik\n_START_PARAGRAPH_\nPrimorski dnevnik je \xc4\x8dasopis, ki je za\xc4\x8del izhajati v Trstu 13. maja 1945. Je edini dnevnik slovenske narodne skupnosti v Italiji._NEWLINE_Njegov predhodnik je Partizanski dnevnik, ki pa je za\xc4\x8del izhajati 26. novembra 1943 v vasi Zakri\xc5\xbe nad Cerknim, razmno\xc5\xbeen na ciklostil. Prva \xc5\xa1tevilka Primorskega dnevnika je iz\xc5\xa1la 13. maja 1945 v Trstu. List \xc5\xbee od za\xc4\x8detka izhajanja poro\xc4\x8da v slovenskem jeziku o novicah iz Trsta, Gorice, Slovenije in Furlanije-Julijske krajine, pa tudi o italijanskih in svetovnih dogodkih ter o koro\xc5\xa1kih Slovencih. Dosegljiv je tudi na svetovnem spletu._NEWLINE_Glavni in odgovorni urednik Primorskega dnevnika v letih 1948 do 1971 je bil Stanislav Renko, nasledil ga je Gorazd Vesel.'